ΓΡΑΠΤΗ ΕΡΩΤΗΣΗ P-2659/99

υποβολή: Othmar Karas (PPE-DE) προς την Επιτροπή

(22 Δεκεμβρίου 1999)

Θέμα: Επιπτώσεις για το κυνήγι του χαρακτηρισμού του Εθνικού Δρυμού Hohe Tauern (Aυστρία) ως περιοχής Natura 2000

Ο Εθνικός Δρυμός Hohe Tauern στην Αυστρία χαρακτηρίστηκε ως περιοχή Natura 2000. Στο 5o τεύχος του Natura 2000 newsletter (του Φεβρουαρίου 1988), η αρμόδια ΓΔ 11 επισημαίνει ρητά ότι η θήρα στις χαρακτηρισμένες περιοχές δεν απαγορεύεται εκ προοιμίου από την οδηγία. Για το λόγο αυτό ερωτώ:

Ευσταθεί ότι οι διατάξεις της οδηγίας για την πανίδα και τη χλωρίδα 92/43(1) δεν επιφέρουν κανενός είδους περιορισμούς στο κυνήγι στη περιοχή του Εθνικού Δρυμού Hohe Tauern; Η θήρα στην περιοχή αυτή συνέβαλε πάντοτε τα μέγιστα στη διατήρηση των ειδών και των βιοτόπων και πρέπει να συνεχιστεί η συμβολή αυτή. Είναι της γνώμης η Επιτροπή ότι το κυνήγι δεν πρέπει να αντιμετωπίζεται ως «βλαβερός παράγοντας» απαγορεύεται από την οδηγία «ως επιφέρων αρνητικές επιπτώσεις στο περιβάλλον»;

Η Επιτροπή διατύπωσε κατευθυντήριες γραμμές για την εφαρμογή και την ερμηνεία της εν λόγω οδηγίας από τα κράτη μέλη. Γιατί δεν διαβιβάστηκαν ακόμα αυτές οι κατευθυντήριες γραμμές που συζητούνται εδώ και πάνω από ένα χρόνο, στο Ευρωπαϊκό Κοινοβούλιο προς έγκριση και γνωμοδότηση; Περιέχουν οι κατευθυντήριες αυτές γραμμές σαφή τοποθέτηση ως προς το θέμα της θήρας σε περιοχές Natura 2000;

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(17 Ιανουαρίου 2000)

Η ένταξη περιοχών στο Natura 2000 (Φύση 2000) δεν σημαίνει παρακώλυση των ανθρωπίνων δραστηριοτήτων (π.χ. θήρα). Δίδεται έμφαση στη διασφάλιση του αειφόρου χαρακτήρα των ανθρωπίνων δραστηριοτήτων και όχι στην καταστροφή των αξιών της διατήρησης. Τα κράτη μέλη είναιπεύθυνα προκειμένου να προβούν στα κατάλληλα διαβήματα ώστε να αποφευχθεί, στον τόπο του Natura 2000 οιαδήποτε επιδείνωση των φυσικών οικοτόπων και των ενδιαιτημάτων των ειδών, όπως επίσης η σημαντική ενόχληση των ειδών για τα οποία προορίζεται ο τόπος. Τούτο αντιστοιχεί στις διατάξεις που προβλέπονται στο άρθρο 6 παράγραφος 2 της οδηγίας 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας («»οδηγία περί οικοτόπων'’). Αφορούν τόσο τους τόπους που προσδιορίζονται στην οδηγία περί οικοτόπων, όσο και τους τόπους που προσδιορίζονται βάσει της οδηγίας 79/409/ΕΟΚ της 2 Μαΐου 1979 για τη διατήρηση των αγρίων πτηνών(1) («»οδηγία περί πτηνών'’).

Στο πλαίσιο της ερώτησης για τη θήρα εντός του Natura 2000, οι τόποι πρέπει να καθορίζονται κατά περίπτωση. Οι αυστριακές αρχές καθορίζουν σε ποιο βαθμό είναι αναγκαίοι ή όχι οι περιορισμοί θήρας στο εθνικό πάρκο του «Ηοhe Tauern».

Μολονότι δεν είναιποχρεωτικό, η οδηγία περί οικοτόπων ορίζει τα σχέδια διαχείρισης, ειδικότερα αυτά που αφορούν τους τόπους του Natura 2000 ή που ενσωματώνονται σε άλλα σχέδια ανάπτυξης, ως αξιόλογο εργαλείο για την παροχή του πλαισίου εντός του οποίου οι διάφορες δραστηριότητες που έχουν επιπτώσεις σε τέτοιους τόπους (π.χ. θήρα) μπορούν να αντιμετωπισθούν κατάλληλα.

Η Επιτροπή εκπονεί επί του παρόντος, σε συνεργασία με τις αρμόδιες αρχές για τη φύση των κρατών μελών, ένα έγγραφο που αποκαλείται «»Οδηγός ερμηνείας του άρθρου 6 της οδηγίας περί οικοτόπων 92/43/ΕΟΚ'’. Κύριος σκοπός του είναι ναποδείξει τη νομική ερμηνεία των όρων και των εννοιών που χρησιμοποιούνται στο συγκεκριμένο άρθρο. Το εν λόγω έγγραφο αντικατοπτρίζει μόνο τις απόψεις της Επιτροπής και δεν είναι δεσμευτικό. Μόλις το έγγραφο ολοκληρωθεί θα διατεθεί σε όλα τα ενδιαφερόμενα μέρη.

(1) ΕΕ L 103 της 25.4.1979.